Viljandi linna 2024. aasta eelarve muudatusettepanekud

Viljandi 04.01.2024

Isamaa saadikurühm teeb Viljandi linna 2024. aasta eelarvese järgmised muudatusettepanekud.

1. Vähendada tulu 32201 „Vanemate tasutav lasteaia õppekulu“ 100 000 € ehk jätta lastevanemate makstav lasteaia tasu samaks, mis see oli 2023. aastal.

Katteallikad:

Jätta ära KU210 „Linnatund“, mis on linna ostetud teenus linna uudiste edastamiseks raadios. Seda kuulavate inimeste arv on väike ja eelarveline panus pole kuidagi tasakaalus kuulajate väikese arvuga. Kokkuhoid 6 778 €. Lõpetada KU217 „Monitooring“. Seda pole vaja tellida tänases majandusolukorras. Kokkuhoid on 7 505 €. KU022 „Volikogu poolt ostetud teenused“ eelarve vähendamine 10 000 € ehk loobuda hübriid koosolekutest. See teeb koosolekud kiiremaks ja paremini toimivaks. See nõuab, et volinikud kes ei ela igapäevaselt Viljandis peavad tulema ka näiteks pealinnast Viljandisse reaalselt kohale. Kokkuhoid 10 000 €.

Need 3 katteallikat annavad 24 283 €, ülejäänud summa ehk 75 717 €, katta tegevuskasumist ehk vähendada seda vastavalt.

1. Lisada 2024. aasta eelarvesse Posti tänava rekonstrueerimise projekteerimiseks 40 000 €.

Katteallikas:

KU614 „Arendus ja innovatsioonikulud“ vähendamine 40 000 €. Pärast vähendamist jääb „Arendus ja innovatsioonikulude“ eelarveks veel 42 500 €. Posti tn on väga halvas olukorras ja see tänav on oluline liiklussõlm linna keskel. Elu on näidanud, et kui meil pole valmis projekti olemas, pole meil võimalust osaleda raha taotlusvoorudes, mis võivad üllatava kiirusega avaneda. Oleme nõus, et selline võimalus ei avane praeguse riigivalitsuse võimul olles, aga nagu teame pole ükski valitsus igavene.

1. Lisada 2024. aasta eelarvesse Lääne tänava ja Paala tee rekonstrueerimiseks 80 000 €

Katteallikas:

Selle olulise linna sissesõidutee olukorrast pole volikogu liikmetele eraldi midagi mainida, sest teame kõik, milline maastikurada see on. On oluline, et me ka keerulistel aegadel näeme natukene kaugemale. Katta tegevuskasumist ehk vähendada seda vastavalt.

ESITAJA

ISAMAA SAADIKURÜHM